
Izdao Župni ured sv. Blaža u Zagrebu, Prilaz JNA broj 64. 
Odgovara Josip Crnković, Zagreb, Prilaz JNA broi 64. 


Tisak: »Zadružna štampa«, Zagreb, Dalmatinska 12 





DRAGI VJERNICI! 


Sve je u životu prolazno, sve nas vodi vječnoj životnoj stazi, a jubi- 
leji nas sjećaju na razdoblja u kojima su zaoravane brazde našeg dje- 
lovanja i plodovi toga su vidni odraz onoga što smo učinili i kako smo 
djelovali na Njivi Gospodnjoj, bilo kao duhovnici ili vjernici. Pedeset 
godina je u Božjem planu trenutak, a nama ljudima je pružena mo- 
gućnost da odgovorimo svojoj zadaći na ovom svijetu kao dobri vjer- 
nici, čineći dobro svojim bližnjima. To se sve najbolje postizava uče- 
stvovanjem-u vjerskim i dobrotvornim akcijama Crkve, čime se može 
župa Svetog Blaža ponositi od svoga osnutka do naših dana, kako u 
pastoralnom radu, u akcijama za izgradnju crkve svetog Blaža i nje- 
nom unutarnjem uređenju, tako i na karitativnom i dobrotvornom 
području. 


U ovom kratkom osvrtu na rad župe svetog Blaža u minulih pet 
decenija sa zahvalnošću se sjećamo svih naših dobrotvora, duhovnih 
pastira i nadpastira, brojnih svećenika, redovnica i vjernika, koji svo- 
jom pomoći i radom zaoraše brazde na Njivi Gospodnjoj u ovoj zna- 
čajnoj zagrebačkoj župi. Njezin zaštitnik Sv. Blaž povezuje milenijsku 
pobožnost Dubrovčana sa stoljetnim tradicijama Zagrebčana, koji su 
svake godine o Blaževu kroz stoljeća izabirali svoje gradske suce i ma- 
gistralno vijeće, kako je to zapisano u analima grada Zagreba i dje- 
lima hrvatskih povjesničara. 

Izrazujući svoju zahvalnost svima dobrotvorima župe i crkve, mo- 
leći Boga za zdravlje i sreću svih svojih župljana, preporučujem i da- 
našnjim vjernicima da i nadalje pomažu svoju župu svetog Blaža u 
svim njenim akcijama, a njen zaštitnik sveti Blaž će svaki doprinos 
nagraditi svojim blagoslovom. 


Zagreb, u lipnju 1966. 


Josip Crnković 
župnik Sv. Blaža 

Tvrtko Bobovački 


CRKVA SVETOG BLAŽA 


Gradnja crkve i župnog dvora zasnovana je sedamdesetih godina prošlog 
stoljeća. Tu je akciju poticao i zagovarao tadanji prebendar sv. Križa Eduard 
Suhin, u koju svrhu je izdao posebnu brošuru a Nadbiskupskom duh. stolu 
u Zagrebu uputio nekoliko podnesaka. | tadanja Kr. hrvatsko slavonsko 
dalmatinska zemaljska vlada i vjernici željeli su da se crkva gradi na 
Ciglani i to u osi Kačićeve ulice, no bilo je i drugih kombinacija: Na Iličkom, 
sada Britanskom trgu i na uglu Prilaza i Primorske ulice, pa na uglu Krajiške 
i Primorske ulice. O tome piše Gjuro Szabo u svom djelu »Stari Zagreb«, 
»... Tad se je konačno pokušalo naći rješenje novogradnje crkve sv. Blaža, 
o kojoj se godinama vijećalo, te su se nekoliko puta mijenjali planovi, 
ma da su već postojali nacrti Vancaša i — Posilovića. Još je 1888. dao 
vrijedni prebendar Suhin za crkvu prebendarsko zemljište, pa se i god. 
1889. odlučilo za gradnju na križanju Primorske i Prilaza, a 1893. za 
gradnju na Ciglani, god. 1896. opet na gradilištu u Primorskoj ulici, a god. 
1905. načini Vancaš plan za Ciglanu, ali vlada ne odobri osnove, pa bude 
1. VI 1908. raspisan natječaj za Primorsku ulicu — Prilaz do 16. | 1909. 
kad je odnio pobjedu Kovačić projektom »DEO«. U to je vrijeme boravio 
Kovačić u Raveni, pa je pod dojmom ravenskih građevina sagradio svoju 
centralnu građevinu (sv. Blaž), koja je dovršena u početku rata (1915) 
— (sa posebnim kampanilom).« 

Akademik prof. Ljubo Babić“ u svom djelu »Umjetnost kod Hrvata u 
XIX stoljeću« u osvrtu na crkvu sv. Blaža piše: »... Crkva sv. Blaža rodila 
se na putu između Venecije i Ravene... i mora se priznati da je (Kovačić) 
na izvoru učio, ali nije kopirao, već je stvorio za tu crkvu originalni gra- 
đevni jezik, i ako s tuđim riječima. Velik monumentalni prostor, skladan 
i miran, širi se logično, i raste povezano sa jednostavnog romanskog (?) 
križa. Nekoji su dijelovi te crkve osobito uspjeli, sretno postavljeni i po 
proporciji i po materijalu. Toranj se tim uspjelim dijelovima ne može 
pribrojiti. Unutrašnja dekoracija (nesvršena) zamišljena je prema starim 
uzorima; mramorom opločeni donji dijelovi zidova služe za podlogu ostaloj 
dekoraciji, skulpturi i mozaiku.« 





! Đuro Szabo: »Stari Zagreb«, izdanje knjižare Vasić i Horvat, Zagreb, — str. 227, 239 i 273. 
2 Ljubo Babić: »Umjetnost kod Hrvata u XIX stoljeću«, redovno izdanje Matice Hrvatske, 
Zagreb 1934, str. 154. 


| Mirjana Veža (M. Ve) u kratkoj Kovačićevoj biografiji! piše: »Prvo 
je njegovo veliko djelo za koje je dobio i izvedbu, crkva sv. Blaža u Zagrebu. 
Gradnja je započeta 1912. Crkva ima tlocrt grčkoga križa i nadsvođena je 
centralnom kupolom armirano-betonske konstrukcije (prvo rješenje te kon- 
strukcije kod nas). Inspirirao se monumentalnom arhitekturom Dalmacije 
(crkva sv. Donata u Zadru, sv. Križa župana Godežava u Ninu iz XI st., 
sv. Trojice u Splitu iz XI st. i dr.) i spomenicima bizantinske arhitekture u 
Dalmaciji.« 


Uz zagrebačku prvostolnu crkvu, baroknu divot-crkvu sv. Katarine i 
crkvu sv. Marka sa njenim južnim kasnogotičkim portalom iz XV stoljeća 
i umjetničkim radovima kipara Ivana Meštrovića i slikara Joze Kljakovića, 
crkva sv. Blaža svojim arhitektonskim rješenjem i svojim unutarnjim ure- 
đenjem (još nedovršenim) spada u red najljepših sakralnih građevina u 
gradu Zagrebu. 

Oko izgradnje crkve sv. Blaža i njenog unutarnjeg uređenja okupio 
se impozantan broj renomiranih hrvatskih arhitekata, umjetnika, književnika 
i drugih kulturnih radnika: 


arhitekti — Viktor Kovačić, Vjekoslav Heinzel, Martin Pilar, Rudolf 
Lubinsky, Lovro Bilinić, Stjepan Hribar, Marijan Haberle i Albert Albini; 
umjetnici — kipar prof. Ivo Kerdić, akademik prof. Ljubo Babić, kipar 


Robert Frangeš-Mihanović, kipar Vojta Braniš, slikar Mirko Rački, slikar 
Ernest Tomašević, kipar Ivan Jager i dr.; 


književnici i drugi kulturni radnici — dr Velimir Deželić st, dr Izidor 
Kršnjavi, dr Dragutin Kniewald, dr Ferdo Rožić, dr Artur Šnajder, dr Milutin 
Cihlar-Nehajev, prof. Vinko Zlamalik i dr. 


Prema koncepciji arhitekta Kovačića“ trebao je i cijeli prostor oko crkve 
sv. Blaža sačuvati i dobiti odgovarajuće urbanističko i arhitektonsko rješe- 
nje, pa je bila opravdana i razumljiva njegova intervencija putem novina, 
kod vlade i samog bana, da se spriječi izvedba fasade i zabata na trokatnici 
vis-a-vis crkve sv. Blaža, projektirano od Loschitza i Deutscha, — u čemu 
je konačno i uspio. Fasada je konačno tako izvedena, da ne umanjuje dojam 
sv. Blaža i ako Kovačić nije uspio ostvariti osnovu, da kuća — motivirana 
nizom pilastra u svome licu s istim motivima na kući, koja se trebala izgra- 
diti s druge strane Prilaza — dočarava dojam perspektivnih dveri (ulaznih 
vrati) u grad, — onima koji dolaze u Zagreb s južnog kolodvora. 

Uz crkvu sv. Blaža izgrađen je župni dvor projektiran od arh. Kovačića, 
a 1943. Katolički dom i kino »Prosvjeta«, prema nacrtu ing. Marjana Ha- 
berle-a', pa tako čitav taj prostor čini jednu arhitektonsko-urbanističku 
cjelinu. 





3 Enciklopedija likovnih umjetnosti, svezak 3, str. 234 (M. Ve), izdanje Jugoslavenskog lek- 
likografekog zavoda, Zagreb, MCMLXIV. 

“ L'ber memorabilivm sv. Blaža, str. 18. 

SL. M. šti. 90; 





Djelo arh. Kovačića osvijetlili su mnogi naši pisci označujući crkvu 
sv. Blaža njegovim najuspjelijim građevnim objektom, pa možemo biti 
zahvalni kanoniku dr Feliksu Suku“* i drugim njegovim suradnicima, da 
je na natječaju 1908. prihvaćen projekt »Deo«, rad značajnog hrvatskog 
arhitekta Viktora Kovačića. Evo što o njemu piše prof. Ljubo Babić", »... 
Odvaja se (Kovačić) od svojih vršnjaka osobitim profinjenim ukusom, koji 
mu diktira izbor vrijednih uzora. Svojom povodljivom prirodom i rođenom 
umjetničkom intuicijom znači V. Kovačić kopču za buduće generacije, 
a podjednako je i on predstavnik prelazne faze u novi vijek.« 


| Slavko Batušić o njemu piše: »Novo razdoblje u hrvatskom grzditelj- 
stvu započinje se pojavom i ličnošću Viktora Kovačića«, a među najuspje- 
lijira njegovim radovima navodi crkvu sv. Blaža. 


Fasada crkve sv. Blaža objavljena je u edicijama Pola vijeka Hrvatske 
umjetnosti MDCCCLXXXVIII —> MCMXXXVIII, str. 141 i u »Kultura Hrvata 
kroz 1000 godina« od Josipa Horvata, Zagreb 1939 sl. 354, a ciborij nad 
svetohraništem u Hrvatskoj enciklopediji, svez. 3, izdanje HIBZ, Zagreb, 
1942. str. 744. 


GRAĐEVNI ODBOR" — Za vođenje gradnje u odbor su imenovani od 
Konzistorija: preč. dr Feliks Suk, Antun Starec i Hugo Matković; od 
Grada: Janko Holjac i Hajdinjak; zatim dr Izidor Kršnjavi kao kritik, 
Martin Pilar i Vjekoslav Heinzel kao stručnjaci arhitekti; nadalje nadsavjet- 
nici Milan Lenuci i Stanisavljević kao građevni eksperti. Proračune za crkvu 
i župni dvor izradio je arhitekt Rudolf Lubinsky. Predsjednik odbora kano- 
nik dr Feliks Suk vodio je poslove oko izgradnje crkve sv. Blaža velikom 
inteligencijom i vrlo razvijenim umjetničko-estetskim osjećajem. Njegova je 
neumrla zasluga da je usvojen projekt arhitekta Kovačića i da je prokrčio 
put za nova shvaćanja pri izgradnji Božjih hramova, i njihova unutarnjeg 
uređenja, kako kod Duhovnog stola tako i u našoj javnosti. Uočljiv je bio 
njegov praktični smisao za život i puno razumijevanje za novo duhovno giba- 
nje i novi pokret u crkvenoj umjetnosti. 


Gradnjom je započeto 1912. Križ na toranj postavljen je u veljači 1913, 
a crkva je dogotovljena 1914. Kako je u to vrijeme započeo Prvi svjetski 
rat, gotovo se i zaboravilo na otvorenje župe, to tim više što osim golih 
zidova nije bilo ništa uređeno, a za namještaj crkve niti se moglo dobiti 
materijal, niti je bilo radnika. Postojala je opasnost da se tek sagrađeni 
župni dvor rekvirira za bolnicu časnicima, što je osujećeno zauzimanjem 
tadanjeg zagrebačkog nadbiskupa — koadjutora dr Ante Bavera. 


6L,M., str. 14. 

" Ljubo Babić: »Pregled hrvatske umjetnosti« — objavljeno u Obzorovoj spomen-knjizi 
1860—1935. str. 149. 

8 Slavko Batušić: »Umjetnost u slici«, izdanje Matice Hrvatske, Zagreb, 1957. str. 573. 

2L. M2'stis 11. 


Na 10. travnja 1915, nakon završetka gradnje crkve sv. Blaža i župnog 
dvora sazvao je zagrebački nadbiskup dr Ante Bauer sjednicu na kojoj su 
učestvovali članovi građevnog i crkvenog odbora, zatim arhitekti Kovačić i 
Lubinsky. Nadbiskup je tom zgodom zahvalio svima na uloženom trudu oko 
izgradnje crkve i preporučio novom crkvenom odboru da s puno mara i 
oduševljenja preuzme tešku zadaću uređenja interieura crkve. 


Superkolaudacija crkve i Župnog dvora“ obavljena je 13. ožujka 1916. 


Sjednici građevnog odbora prisustvovali su biskup Premuš, Kršnjavi, Hein- 
zel, Pilar, Kovačić, Lenuci, zatim kanonici Matković, Starec i Kornfeind, žup- 
nik Rittig, graditelj Dubsky, poslovođa zidarske zadruge, stolar Fabris i 
zastupnik za limarske radove. Tada je izvoditeljima radova stavljeno u zada- 
tak da urede dvorište, hodnike, krov, ventilaciju, prozore i vrata. 


Blagoslov crkve obavio je na Cvjetnu nedjelju 28. ožujka 1915." gene- 
ralni vikar i pomoćni biskup zagrebački dr Dominik Premuš, uz asistenciju 
Mons. Barl&a, Čebušnika, Kornfeinda i Jušića. Na koru je pjevao zbor Prvo- 
stolne crkve pod ravnanjem regensa Hajdukovića, a na harmoniju je pratio 
prof. F. Dugan. Prigodnu propovijed održao je biskup dr Dominik Premuš. 


UNUTARNJE UREĐENJE CRKVE" — Iz bilježaka u »Liber memorabi- 
lium« jasno se uočavaju nastojanja arhitekta Kovačića, prvog župnika dr 
S. Rittiga i njihovih suradnika, da crkva dobije adekvatnu dekoraciju, oltare, 
Jaslice, Božji grob, ispovjedaonice, klupe, zvona, crkveno ruho i dr. 


U srpnju 1912. borave u Beču arh. Kovačić i tadanji tajnik zagrebačkog 
nadbiskupa dr S. Rittig, gdje su posjetili i pregledali sve tamošnje župne 
i druge crkve, no teška ratna i poratna vremena nisu dozvolila da se odmah 
nastavi unutarnjim uređenjem crkve, pa je tek 11. lipnja 1923. izabran 
prvi Građanski odbor za unutarnji uređaj crkve sv. Blaža.“ Prvi predsjednik 
tog odbora bio je hrvatski književnik dr Velimir Deželić st.; podpredsjednik 
Petar Križanić, trgovac i posjednik; tajnik Dragutin Fanjak, gradski potroša- 
rinski kontrolor i blagajnik Vladimir Kerdić, župnik. Tako izabrano pred- 
sjedništvo odmah je pristupilo radu. Pokrenuta je izrada glavnog žrtvenika, 
nabava crkvenih zvona, izrada klupa i ispovjedaonica. Od arh. Kovačića tra- 
ženo je da predloži osnovne nacrte za unutarnje uređenje crkve, na temelju 
kojih će se izraditi program rada. Dobivena je dozvola za sabiranje milodara, 
predana je molba Gradskom poglavarstvu za pripomoć i osiguranje većeg 
iznosa U proračunu Grada Zagreba, nabavljena je drvena građa u Lekeniku, 
dobivene su ponude za lijevanje zvona od Ljubljanske ljevaonice za izradu 
crkvenih zvona i Zagrebačke ljevaonice zvonova A. Blazina; ugovoreno je 
i dovršeno pokrivanje crkve bakrenim limom (1925). 


\a 
11 
12 
13 


str. 47. 
str. 8. 
str 65. 
str. 69. 

Ulazna vrata 


Crkva sv. Blaža u Zagrebu 


Iste godine u mjesecu lipnju osnovano je i Gospojinsko društvo za 
unutarnji uređaj crkve svetog Blaža“ sa zadaćom da prikuplja prinose, kako 
bi se crkva što dostojnije i ljepše uredila. Prva predsejdnica je Antonija 
Deželić rođ. Kontak, podpredsjednica Julija Gaj, tajnica Matilda Vujnović, 
a blagajnica Gabrijela Bahovec. Pravila Društva potvrdio je Nadbiskupski 
duhovni stol. 


| jedno i drugo društvo razvilo je intenzivan rad i time su mnogo pri- 
deniieli unutarnjem uređenju crkve. U roku od 10 godina samo Gospojinsko 
društvo skupilo je više od jednog milijuna za crkvu. 

Nakon smrti arhitekta Kovačića, 21. listopada 1924, koji je upravo geni- 
jalno zasnovao crkvu sv. Blaža i bio najpozvaniii ca načini sve nacrte za 
njeno unutarnje uređenie, kratko vrijeme je radove oko uređenja crkve 
vodio arhitekt Albert Albini, a konačno su ti radovi povjereni arhitektu 
Stiepanu Hribaru. Sreća je bila da je za unutarnje uređenie crkve arh. Kova- 
čić dao temeljne ideje i planove, pa je time bio olakšan rad njegovim 
nasljednicima. 

Nastojanjem župnika Vladimira Kerdića i dr Mije Selca, a uz obilatu 
suradnju oba odbora postepeno je uređivana crkva sv Blaža. pa ćemo u 
zahvalnom sjećanju na sve dobre i požrtvovne suradnike i vjernike to u 


ovoj skromnoj jubilejskoj monografiji i osvježiti. 
Glavni oltar" — Za Božić, 1932. god. postavljen je nailiepši ukras 
u crkvi — umjetnički mramorni oltar — »kakvog nema ni iedna crkva u 


Zagrebu«. Prema intenciii arhitekta Kovačića, nacrt je za ovaj oltar izradio 
arhitekt Stiepan Hribar, klesarske radove obavio ie Vatroslav Brezak, a orna- 
mentiku i figuralni ukras čitavog žrtvenika naš domaći umjetnik, kipar prof. 
Ivo Kerdić. Poput onih u crkvi sv. Mariie u Riiaćima iz IX stolieća, te u 
katedralama u Poreču. Rabu, Zadru, Trogiru, Splitu, Korčuli, Kotoru i Za- 
grebu i naš baldahin stoji na glavnom oltaru nad tabernakulom usred apside, 
postavlien na četiri stupa sa kapitelima, koji su ukrašeni sa 16 raznih sim- 
bola reliaioznog karaktera. a završava nadgradnjom — piramidom. Na tom 
ciboriju (baldahinu) ispod vijenca sa pleternom ornamentikom, uklesani su 
likovi svetaca koji se spominiu u hrvatskoj crkvenoi povijesti. Na lukovima 
ia uklesan tekst iz svetog Pisma od proroka Malahije (1,11) — koii teče 
desnom stranom prema začeliu i lijevoj strani, a završava na pročeliu. U 
unutrašnjosti baldahina načinien je zlatni mozaik sa simbolom Duha Svetoga 
po nacrtu akademskog slikara Ernesta Tomaševića. 


Vrata i nutrina tabernakula kao i križ i kanonske ploče od pozlaćene 
su bronce. Nad tabernakulom ie Kristova figura na križu od slonovače, a na 
podnožiu Križa su četiri brončana reljefa iz života Kristova. Glavni žrtvenik 
ie od mramora, a za stupove i tabernakul upotrebljen je oniks, dok je 
pozadina oltara opločena zelenim mramorom (cippolinom). 


4 Eu M; stra Ze 
5 E. M. Str. 72: 

Interieur (apsida) 


Crkva sv. Blaža u Zagrebu 

Baldahin" 
1. Desna strana 
Sct Hieronimus Sct Blasius 
— AB ORTU SOLIS USQUE AD OCCASUM 
(Od istoka sunca do zapada njegova) 
2. Zadnja strana 
Sct Gaudentius B. Augustinus Kažotić 
_ MAGNUM EST NOMEN MEUM IN GENTIBUS 
(veliko će biti ime moje među narodima) 
3. Lijeva strana 
Sct Quirinus B. Marcus Crisinus 
.— ET IN OMNI LOCO SACRIFICATUR ET 
(i posvuda će se žrtvovati i) 

4. Prednja strana ' 

Sct Cyrilus Sct Methodius 
_— OFERTUR NOMINI MEO OBLATIO MUNDA. 
(prinositi čisti prinos imenu mojemu) 

Kasnije su oltaru dodani metalni svijećnjaci i metalni stalci za vječno 
svjetlo s desne i lijeve strane oltara, tako da to s konstrukcijom glavnog 
žrtvenika i baldahinom čini skladnu cjelinu u apsidi crkve. Svijećnjake i 
stalke za vječno svjetlo sa simbolima izradio je prof. Ivo Kerdić. 


Pokrajnji oltari" — Prema zamisli arh. Kovačića, sav unutarnji 
uređaj crkve mora potpuno odgovarati stilu crkve (oltari, ispovjedaonice, 
klupe i dr.). Tog principa su se pridržavali i članovi posebnog Umjetničkog 


odbora: kipar prof. Ivo Kerdić, akademik prof. Ljubo Babić, sveučilišni prof. 
dr Dragutin Kniewald i arh. Stjepan Hribar. Taj odbor je 1938. god. pokre- 
nuo akciju za izradu oltara Majke Božje i oltara Presv. Srca Isusova i pri- 
stupio izradi nacrta za daljnje uređenje crkve. Nacrte za mensu jednog i 
drugog oltara izradio je arhitekt Stjepan Hribar, a nacrte za mozaik prof. 
Ljubo Babić. Opločenje je izveo arh. Lovro Bilinić, a mozaik je postavio 
Ivo Marinković. Najveća umjetnička vrijednost na oba oltara su bakreni 
reljefi Imakulate i Presvetog Srca Isusova, svaki sa sedam malih reljefa s 
motivima iz života BI. Dj. Marije i Kristova života. Te reljefe izradio je 
kucanim postupkom u posrebrenoj bronzi prof. Ivo Kerdić uz suradnju 
kipara J&gera. Oba oltara čine skladnu simetriju i harmonično se uklapaju 
s glavnim žrtvenikom. 

Oltar BI. Dj. Marije dovršen je 1942. g. a konsekrirao ga je hrvatski 
metropolita i zagrebački nadbiskup dr Alojzije Stepinac, kasnije i kardinal 
SRC. Godinu dana kasnije dovršen je oltar Presv. Srca Isusova. Konsekracija 
tog oltara do danas nije obavljena. 

16 Prorok Malahija 1, 11 — Sv. Pismo, II svezak, str. 725, Sarajevo 1942 — prijevod dr Ivana 


Šarića. 
IZ E. Me, str. (85: 

Crkva sv. Blaža u Zagrebu — Baldahin na glavnom žrtveniku 

U monografiji o Ivi Kerdiću osvrće se Miroslav Montani na ova dva 
oltara i među ostalim kaže: »Od većih radova u metalu bila mu je 1940. g. 
povjerena i izrada dviju oltarnih pala u crkvi sv. Blaža u Zagrebu. Za njih 
s pravom Kerdić kaže: ... ta dva oltara djelo su majstorske vještine u izbi- 
janju i držim da su i najbolja te vrsti. Dalje Montani veli: »Te su pale izra- 
đene uz suradnju kipara Jagera i Jurića. To je ujedno bio i njegov posljednji 
rad te vrste«.!? 


Reljef sv. Antuna" — Postavljen je u predvorju crkve 1942. 
godine. Klesao ga je u bijelom kararskom mramoru prof. Ivo Kerdić. | ta 
je umjetnina izvanredno uspjela. 


Kapelica sv. Terezije od Malog Isusa“ — Uređena je 
1933. godine. Oltarnu sliku izradio je hrvatski umjetnik Mirko Rački, a daro- 
vala je obitelj dra Izidora Kršnjavi-a. Obnovom crkvene lađe 1965. oličena je 
i ova kapelica, čime je i oltarna slika dobila na svom izražaju. 


A mrena neni »Ivo Kerdić«, izdanje Jugoslavenske akademije znanosti i umjetnosti str. 13. 
.M., str. 84. 
2 E. M. Str? 78 

Crkva sv. Blaža u Zagrebu — Oltar Presvetog Srca Isusova 

Jaslice" — Prigodom boravka u Beču u srpnju 1912. god. posjetili 
su tadanji tajnik zagrebačkog nadbiskupa dr S. Rittig i arh. Kovačić Noth- 
kirche u Schmelzu, u kojoj su izrađene izvanredno dojmljive Jaslice i Božji 
grob, — i prema njihovoj ocjeni bi potpuno odgovarale za crkvu sv. Blaža. 
O Božiću 1915. konzultiran je kipar Robert Frangeš-Mihanović i zamoljen 
da preporuči kipara za izradu Jaslica. Preporučio je svog učenika kipara 
Vojtu Braniša, kome je povjerena izrada tih Jaslica. Prema njegovom nacrtu 
Jaslice su izrađene u Umjetničkoj školi u Zagrebu. Kolaudacija je obavljena 
14. prosinca 1916, a prisustvovali su: prof. Ferdo Rožić, kipar Robert Fran- 
geš-Mihanović, kipar Vojta Braniš, dr Arthur Schneider, arhitekt Viktor 
Kovačić i župnik dr Svetozar Rittig. Evo što o tom piše dr S. Rittig U 
Diariju župe sv. Blaža u prosincu 1916. na strani 62: »Općenito se priznaje 
da je djelo uspjelo. Za mladoga umjetnika, kako je Braniš, stvar je odlična 
i posve pravo da mu je na osnovu toga rada zajamčen stipendij pokojnog 
nadbiskupa Posilovića za crkvenu umjetnost. Kompozicija Jaslica je jedno- 
stavna, ali vrlo slikovita. Jaslice u kolibici na istaknutom su mjestu i ako 
nisu u sredini, središte su cijele legende. Rasporedba mnoštva, što na po- 
klon prilazi, izvrsno je provedena. Najbliži su jaslicama pastiri s darovima; 
iz daljine dolaze tri kralja na devama i slonovima ... historija i biblijska 
suština, objektivna istina, religija. Po uzoru Jaslica iz XVII i XVIII stoljeća, 
onih staronjemačke škole i talijanske, i naš kipar je primiješao religiji — 
suvremeni i narodni naš religiozitet, primiješao subjektivni svoj osjećaj, 
subjektivnu istinu, i tako zaveo anahronizme, ali tim stvorio prvi tip — 
hrvatskih božićnih jaslica. Artistički je savršeno riješen problem 
unutarnje veze među Božićem i cijelom onom gomilom ljudi, jer i pojedine 
grupe i pojedini likovi žure i teže malom Spasitelju; radnja, izražaj, pače 
i pojedine geste svih odnose se na glavnu temu u Jaslicama. Dirljivo je i 
milo, kako je Braniš unio u Jaslice i onu posebnu koncepciju »proštenja«. 
Vjerni puk hodočasti malom Spasitelju na proštenje u Betlehem. Otuda one 
procesije sa svećenikom, otuda zavjet mnogih nevoljnika, koji tamo grnu: 
pa i bogalja. No narodno naše proštenje ne da se ni zamisliti bez karakte- 
rističnog elementa crkvenih godova: slijepaca, tambura i kola. | to je na 
Jaslicama, ali posve diskretno stavljeno po strani.« 


Kovačić primjećuje da je sve trebalo izraditi u bojadisanom vosku, a 
ne naknadno vosak bojadisati. Prigovorio je i pojedinim detaljima: grupe 
treba življe obojadisati da bi vladala veća šara i igra boja. Schneider se 
pridružio tim primjedbama, no boji se da li će rasvjetom u crkvi dovoljno 
doći do izražaja cijele Jaslice, a župnik dr Rittig prigovara grupi anđela nad 
kolibicom. Vremenom je tih boja nestalo i patinom je sve prevučeno, no 
time Jaslice nisu izgubile na ljepoti. Smještene su na lijevo od ulaza u 
crkvi gdje i danas stoje, da nas svakog Božića osvježe svojim osebujnim 
narodnim izražajem. 


A L.M., str. 62. 

Crkva sv. Blaža u Zagrebu — Oltar BI. 

Božji grob“ — Još uvijek čeka konačno rješenje. Provizorno je 
uređen po Kovačiću. U ožujku 1916. naručena je slika »Isus u grobu« od 
prof. Ljube Babića. U prvo vrijeme grob je bio uređen u niši na lijevoj 
strani crkve, gdje je sada oltar Imakulate. Od vrha niše visile su draperije, 
a U nutrini više na oltaru blistala se lijepa monstranca; dolje je sjaj ulja- 
nica bacao živi refleks na mrtvo tijelo Kristovo, koje je djelovalo gotovo 
plastično iz tamnog plavila pozadine. Babićev lik Krista ocijenili su Kovačić, 
Kerdić, Cihlar-Nehajev i Schneider kao vrlo uspio, i o tome je Cihlar pisao 
u Agramerblattu, no svećenicima naturalizirani lik Krista nije bio po ćudi. 
Danas se Božji grob postavlja ispred Jaslica na lijevoj strani ulaza u 
crkvu, u velikom tjednu, ukrašava cvijećem, zavjesama i rasvjetom, dozi- 
vajući nam bol i tugu Križa, cijenu našeg otkupljenja. 

Križniput — Postavljen je 1934. provizorno. Sadanji župnik svetog 
Blaža namjerava nabaviti novi križni put koji bi trebao skladno djelovati 
u netom obnovljenoj crkvenoj ladi. Namisao mu je reljefi na jeruzalemskom 
križu. 


Crkveneklupe“ — Izrađene su od hrastovine 1925. g. u Stolariji 
Viktora Mladića iz Zagreba, prema nacrtima arh. Kovačića. 
Ispovjedaonice“ — Četiri ispovjedaonice izrađene su 1932. g. 


od hrastovine u istoj stolarskoj radionici prema nacrtu arhitekta Stjepana 
Hribara. | 

Orgulje“ — Izradila je naša poznata tvrtka Heferer u Zagrebu 1911. 
godine, opus 196, a postavljene su u crkvu sv. Blaža 17. kolovoza 1915, 
kada su donesene iz Obrtnog muzeja. Po tome se vidi da orgulje nisu gra- 
đene za ovu crkvu. Inače je tvrtka Heferer vrlo solidno izradila ovaj 
instrument. 

Orgulje su smještene u sredinu velikog kora, fasada im je građena 
u stilu secesije, tj. slobodno stojećih svirala i gleda prema glavnom oltaru, 
a sviraonik je smješten u istom smjeru. Sistem je pneumatski, no uvijek se 
puni električnim pogonom koji je montiran prije deset godina. Dispozicija 
je koncipirana u stilu romaničkih orgulja onog vremena. 

Vremenom bi crkva sv. Blaža trebala dobiti orgulje koje odgovaraju 
ovom veličanstvenom hramu i ta misao nije do danas napuštena. Velike 
orgulje sa barem 30 registara pridonijele bi uzveličivanju svete liturgije u 
ovom Božjem hramu i time koristile dušama da se lakše i bolje uzdignu 
Bogu. 

Crkveno ruho“ — Prvo misno ruho darovale su župa sv. Marka 
i župa sv. Marije. Prvi župnik Sv. Blaža dr S. Rittig zamislio je uvesti staro- 
kršćanski kroj crkvenih odijela, a prema nacrtima prof. Svobode i uzorcima 
koji su bili izloženi na posebnoj izložbi u Beču 1912. godine, prigodom 

Crkva sv. Blaža u Zagrebu — Oltarna slika sy. Terezije Malog Isusa 

održavanja Euharistijskog kongresa. Tom zgodom župnik i arhitekt Kovačić 
izabrali su kod tvrtke Flemmisch sukno i svilu. Razvila se živa akcija za 
izradbu crkvenog ruha u koju je svrhu bio osnovan poseban odbor gospođa 
na čelu sa Zlatom Kovačević. Tri oltarnika izvezle su gospođa Sertić, njena 
nećakinja Franjka Sertić i WGlIfl-ova. Teške ratne i poratne prilike zaustavile 
su tu plemenitu akciju. 


Crkvena zvona“ — Nabavu zvona zaključio je uži odbor (pred- 
sjedništvo) Građanskog odbora za unutarnji uređaj crkve svetog Blaža na 
svojoj sjednici od 24. veljače 1924. Nacrte za zvona, te slike, ukrase i nat- 
pise na zvonovima izradio je arhitekt Kovačić, a tekstove je sastavio hrvat- 
ski književnik dr Velimir Deželić st. Oblik zvona modelirao je u suradnji 
s arh. Kovačićem profesor Umjetničke akademije Ivo Kerdić. Izrada zvona 
povjerena je Zagrebačkoj ljevaonici zvonova Antun Blazina iz Zvonarničke 
ulice br. 3. Blazina se obvezao: da će sve radove izvesti po nacrtima i teh- 
ničkim uputama i nadzorom arh. Kovačića; da će zvona saliti od najbolje 
smjese (78% bakra i 22% engleskog banka kalaja) i da će zvuci zvona 
odgovarati određenoj dispoziciji, tj. imati će jasan, ugodan i dugotrajan 
zvuk. Zaključno pismo od 17. srpnja 1924. potpisali su u ime Građanskog 
odbora za unutarnji uređaj crkve sv. Blaža: predsjednik dr Velimir Deželić 
st., potpredsjednik Petar Križanić, tajnik Dragutin Fanjak, zatim Vjekoslav 
Supan, Viktor Ferštek, Ivo Klemen, Vilibald Radnić, Franjo Bišćan, Ladislav 
Kahlina, Franjo Šantl, Đuro Andrašević, Vid Pavlić, Ivan Zatluka, Milan 
Burek, Ivan Gluše i župnik Vladimir Kerdić. 


Dimenzije zvona su ove: 


Zvono: | ll Ill IV 
—- promjer m/m 1312 1040 875 780 
— visina m/m 1310 1040 875 780 
— debljina rebara gdje bat tuče m/m 93 75 63 56 
— debljina rebara u sredini zvona m/m 36 27 24 21 
—- težina kg 1260 650 380 215 
— glas Es G B G 


Ostali podaci (posveta i tekstovi na zvonima): 
| zvono: BI. Dj. Marije bez grijeha začete 
G. 1924. — za župnikovanja Vladimira Kerdića 
»Blagoslov i mir od Boga nam ishodi 
Iz tmina nas zemskih k svjetlom raju vodi« 
ll zvono: BI. Augustinu Kažotiću Zagrebačkom biskupu (od g. 1303—1322) 
G. 1924. — za župnikovanja Vladimira Kerdića 
»Od groma brani, od vatre štiti. 
Svoj Zagreb, daj mu vjek slavan biti« 
7 L.M., str. 67. 


dr Kamilo Dočkal: »Naša zvona i njihovi ljevaoci«, izdanje Diecezanskog muzeja nadbisku- 
pije Zagrebačke, Zagreb, 1942, str. 61 

Ill zvono: Hrvatskoga roda sinu bl. Marku Krizinu (Križevčaninu) 


G. 1924. — za župnikovanja Vladimira Kerdića 
O tisućgodišnjici Hrvatskoga kraljevstva 
»BI. Marko Krizine moli Boga za Hrvate!« 


IV zvono: Sv. Jurja 
G. 1924. — za župnikovanja Vladimira Kerdića 
»Neka se zvonci zvonca tvog glase 
Bog da se slavi, vjernici spase« 


Zvona su bila dogotovljena u prosincu 1924. g, a 14. XII 1924. bila 
su svečano dopraćena u povorci pred crkvu sv. Blaža. Blagoslov zvona obavio 
je hrvatski metropolita i nadbiskup zagrebački dr Antun Bauer. Kumovale 
su Berta Heinzel, supruga gradskog načelnika, zatim Ruža Andrašević, Fran- 
ciska Bišćan i Marija Valenčić. Prigodnu propovijed održao je sveučilišni pro- 
fesor dr Fran Barac. 


Od tada ta zvona svojim zvucima prate život župljana sv. Blaža od 
kolijevke do groba, naviještaju im radost i tugu i pozivaju ih na molitve 
i službu Božju. 


Obnova crkvene lađe — Prvi put je crkva oličena 1932. — 
jednostavno, u nekoliko tonova, no vremenom je to pod utjecajem vlage i 
isparavanja iščezlo; ni sama kvaliteta boja nije mogla to izdržati. 


Povodom proslave pedeset godišnjice župe, sadanji župnik prečasni Josip 
Crnković, odlučuje se na ponovno oličenje crkve, pri čemu ne napušta osnov- 
nu misao projektanta Kovačića i slikara prof. Ljube Babića, da se Crkva 
vremenom ukrasi mozaicima ili fresco slikama. Konzultira akademika prof. 
Ljubu Babića, zatim ravnatelja Strossmayerove galerije starin majstora Jugo- 
slavenske akademije znanosti i umjetnosti prof. Vinka Zlamalika, prebendara 
i prof. Bogoslovskog fakulteta dr Antuna Ivandiju i stručnjake Zavoda za 
zaštitu spomenika kulture grada Zagreba. Obraća se župljanima da ga u tom 
nastojanju pomognu. Ozbiljna je to i teška zadaća. Paralelno s prikuplja- 
njem sredstava obraća se Zavodu za zaštitu spomenika grada Zagreba, koji 
svojim dopisom broj 02-544/1 od 8. kolovoza 1965. odobrava u stručnom 
pogledu tu obnovu i zahtijeva da bojadisanje interieura crkve sv. Blaža treba 
izvesti u istoj tehnici, tj. glatkoj žbuki kakva je i postojeća i u jednoj boji. 
Boju u pet blagih tonova s postepenim prelazima odredili su u samoj crkvi 
stručnjaci rečenog Zavoda. 


Kada je sve to bilo uređeno u rujnu 1965. postavljaju se impozantne 
skele sve do kupole. U tome ga pomažu vrijedni župljani, a najviše Martin 
Novak. Radove izvodi vrlo stručno u disperolu »Perunika«, soboslikarsko- 
ličilačko zanatsko poduzeće iz Zagreba. Do kraja studenog oličena je lađa, 
kupola dobiva indirektnu rasvjetu s još uvijek provizornih lustera, koji su 

također obnovljeni. Sve umjetnine: oltari, ispovjedaonice i klupe dođoše do 
punog izražaja. | ako su prozori i lusteri još uvijek u provizornom rješenju, 
ipak crkva svetog Blaža može dostojno proslaviti zlatni jubilej svog plodo- 
nosnog djelovanja na vjerskom i karitativnom području. 

Uz ovu obnovu definitivno je montiran i razglasni Uređaj koji je na- 
bavljen o Božiću 1958. 

ŽUPA SVETOG BLAŽA 


KRATKI HISTORIJAT ŽUPE 


Već u godini 1889. odlučio je Nadbiskupski duhovni stol u sporazumu 
s tadanjim Poglavarstvom grada Zagreba, da se za zapadni dio grada osnuje 
ncva župa sv. Blaža, a za jugoistočni dio župa sv. Križa, koji je zaključak 
odobrila Kr. hrv. slav. dalm. zemaljska vlada, Odjel za bogoslovlje i nastavu, 
svojim rješenjem broj 1815. od 5. travnja 1889. god. Nakon izgradnje 
crkve i župnog dvora određuje Nadbiskupski duhovni stol u Zagrebu, da se 
sa danom 1. travnja 1915. otvori nova župa sv. Blaža u ovim granicama*: 
sa zapada graničiti će sa župom Vrapče, sa sjevera sa župom Šestine do 
jarka između Pantovčaka i Zelenbrijega, sa istoka a donekle i sa sjevera 
dijeliti će župu sv. Blaža od župe sv. Marka spomenuti jarak između Pan- 
tovčaka i Zelenbrijega, zatim potok Kraljevac do puta što vodi na Goljak. 
Od ove tačke granica teče južnom odnosno jugozapadnom međom Josipovca 
do Streljane, koja ostaje u župi sv. Marka; zatim do llice u Frankopansku 
ulicu i Savsku cestu, tako da zapadni dio ovih spada župi sv. Blaža. Na 
jugu je granica rijeka Sava. Tada je na području novootvorene župe bilo 
29.893 duša, a od tih katolika 27.204. 


Vremenom se povećavao broj vjernika i popeo se na 61.000.— Razu- 
mljivo da na tako velikoj župi ne mogu samo tri svećenika provoditi suvre- 
menu gradsku pastorizaciju. Zbog toga se 1932. godine osniva i otvara nova 
župa sv. Antuna na Svetom Duhu, sa kojih 16.000 duša. Granice su utvrđene 
ovako“: sa sjeverozapadne strane ide granica Vrhovcem, tako da parni bro- 
jevi pripadaju župi sv. Blaža, a neparni Svetom Antunu; zatim Mandaličinom, 
Vodovodnom i Zagorskom ulicom, Selskom cestom, Vurovčicom, Ljubljan- 
skim putom i potokom Črnomercem do Save. Time je župa sv. Blaža prilično 
odterećena no još uvijek svojim pastoralnim radom obuhvaća oko 45.000 
duša. 

1937. godine ostvaruje se akcija nadbiskupa-koadjutora dr Alojzija 
Stepinca za osnutak osam novih župa u gradu Zagrebu*. Tada se od župe sv. 
Blaža odcjepljuje čitavo područje južno od željezničke pruge do Save. Na 

282L.M., str. 4. 

tom odcijepljenom području nastaju tri nove župe: Sv. Josipa na Trešnjevki, 
Marije Pomoćnice na Knežiji i BI. Marka Križevčanina na Selskoj cesti. 


ŽUPNICI SVETOG BLAŽA 


Prvim župnikom sv. Blaža imenovan je dotadanji tajnik zagrebačkog 
nadbiskupa dr Svetozar Rittig, 16. veljače 1915. g. Instalirao ga 
je svete uspomene biskup dr Lang 25. travnja 1915. Rođen je 6. IV 1873. 
u Slavonskom Brodu, gdje je rekao svoju Mladu Misu 29. VI 1895. Na 26. 
IX 1916. izabran je župnikom sv. Marka, a umro je 21. VII 1961. u Zagrebu, 
kao apostolski protonotar i opat sv. Helene od Podborja. 


Na 20. studenog 1916. imenovan je novoizabrani župnik Vladimir 
Kerdić, do tada župnik u Slavonskom Davoru. Rođen je 5. srpnja 1876. 
u Davoru, kotar Nova Gradiška; Mladu Misu je rekao 27. prosinca 1898. g. 
IUmro je u Zagrebu 28. prosinca 1940, no prestao je djelovati kao župnik 
sv. Blaža zbog bolesti još 1. rujna 1936, kada je nadbiskup-koadjutor dr 
Alojzije Stepinac imenovao dra Miju Selca upraviteljem župe sv. 
Blaža in spiritualibus, jer je zapravo već i upravljao i in temporalibus. Pri- 
mopredaja je obavljena 15. prosinca 1939. g. Novi župnik dr Selec, rođen 
je 25. svibnja 1894. u Voloderu, kotar Kutina; Mladu Misu rekao je 30. 
lipnja 1918, a umro je 13. srpnja 1956. na povratku iz Selca kod Crikvenice, 
gdje je boravio na odmoru i liječenju. 


Na Blaževo 1957, nastupio je dužnost župnika sv. Blaža Josip Crn- 
Ković, dotadašnji župnik u Bjelovaru; rođen je 12. prosinca 1907. u 
Jukincu kod Gline, a Mladu Misu rekao je 29. lipnja 1930. 


SUBSIDIJARI | KAPELANI 


Od osnutka župe Sv. Blaža do ovih dana, djelovao je lijep broj sub- 
sidijara i kapelana, pa ćemo ih navesti abecednim redom: 


O. Vjenceslav Ardas 
dr Stjepan Bakšić 
Tomislav Banko 
Ivan Bogdan 

O. Ivan Butorović 
O. Anđelko Car 

O. Gabrijel Cevc 
Josip Crnković, mlađi 
O. Dioniz Drnić 

O. Fidelis Fajt 

dr Aleksandar Gahs 
Ljubomir Galetić 
Ivan Gašpert 

dr Antun Grščić 

O. Serafin Gršković 

O. Dominik Kamenski 

Ante Klasić 

dr Nikola Kolarek 

Ferdo Krčmar 

dr Josip Kribl 

Franjo Ljubetić 

Ivo Maračić 

Dragutin Marjanović 

don Ivo Matijaca 

Vladimir Mikoč 

prof. Pavao Mušak 

Adam Novak 

Stanko Rajter 

Mihael Razum 

Leopold Rusan 

Pavao Srketić 

Stjepan Stazić 

Ivo Šalić 

Matej Srša 

Benedikt Schubert 

Ignacije Valčićak 

O. Ambroz Vlahov 
Župnicima su, osim subsidijara i kapelana pomagali u pastoralnom radu 
mnogi svećenici i time davali i daju dragocjen doprinos u djelovanju župe 
sv. Blaža na vjerskom i karitativnom području. 


ŽIVOT ŽUPE" 

Blagoslov župne crkve, kako smo već spomenuli, obavljen je na Cvjetnu 
nedjelju 28. ožujka 1915, a župa je otvorena 1. travnja 1915. g. To otvo- 
renje pozdravio je i dubrovački biskup dr Josip Marčelić koji u svom pozivu 
svećenstvu i puku Dubrovačke biskupije, među ostalim, piše: »Taj željno 
očekivani događaj nije čudo da je u Dubrovniku učinio najradosniji utisak, 
jer pobožnost i ljubav, koju nose Dubrovčani prema svetom Vlahu, svomu 
nebeskom Pokrovitelju, poznata je po svemu svijetu. Milo im je zato, da 
on čašćen i proslavljen bude u glavnom gradu svega Hrvatskog naroda. Milo 
im je da je među Zagrebom i Dubrovnikom nastala nova veza vjere i 
kršćanske ljubavi pod okriljem nebeskog Pokrovitelja Sv. Vlaha.« 

Nu da radost Dubrovčana poprimi i neki vanjski izraz i vječito obilježje, 
dubrovački biskup, dr Josip Marčelić, odlučio je uz pratnju nekih svećenika 
osobno prisustvovati svečanosti otvorenja i posvete crkve sv. Blaža, noseći 
joj na poklon česticu moći Sv. Vlaha u srebrenoj pokaznici, i to u ime svega 
svećenstva i puka svoje biskupije. 


3. LM, str: 138, 

Taj proglas potpisali su: Dn Mato kan. Pišta, prep.-gen. Vikar; Dn 
Antun kan. Maffioli, ravn. Sjemeništa i Dn Mato Vlahučić, upr. Zborne crkve 
sv. Vlaha. 

Prva provizija: Marija Lambert u Magazinskoj ulici; obavio vlč. Leopold 
Rusan. Prvo krštenje: Gjuro Blaž Andrija Dragišić, dijete nekog ratnika na 
bojištu. Krstio je 1. travnja 1915. župnik dr Svetozar Rittig i darovao mu 
dukat. Istog dana sahranjena je na Mirogoju Terezija Parapatić, poštanska 
službenica. 

Uz pastoralni rad u župnoj crkvi obavljane su pobožnosti: sv. Mise, 
zornice, proštenja u kapeli sv. Roka i kapeli sv. Duha. Obavlja se katehi- 
zacija u pučkim i srednjim školama i gimnazijama, održavaju se svibanjske 
i listopadske pobožnosti s prigodnim propovijedima. U lipnju 1915. prva 


Tijelovska procesija kreće iz crkve sv. Blaža Prilazom kroz Me- 
dulićevu ulicu, zaokružuje Pejačevićev (sada Britanski) trg i llicom kroz 
Primorsku ulicu vraća se u crkvu. Sjenice su bile: Prilaz 23, Medulićeva 15 
(ugao), llički trg (vrh) i Primorska 11. Tim istim putem kretale su se 
svake godine uskrsne i tijelovske procesije pokraj okićenih fasada stanova 
dobrih vjernika. Sada se te pobožnosti obavljaju u crkvenoj lađi. 


Njegovana su i »Blažanska hodočašća« u Mariju Bistricu, gdje su nastu- 
pali pjevački zborovi župe sv. Blaža, pripremana su djeca za Prvu sv. 
Pričest i sv. Potvrdu, zatim pobožnost Presv. Srcu Isusovu na prvi petak, 
Križni put u korizmi. Devetnice u čast Imakulati, sv. Josipu, Presv. Srcu 
Isusovu, Duhu Svetomu, i trodnevnice sv. Blažu, a u zadnjih desetak godina 
i bl. Nikoli Taveliću obavljaju se svake godine. 


U razdoblju od 1915. do 1934. pričestilo se 791.378 vjernika, a do 
naših dana preko dva milijuna vjernika. 


Veliku pomoć pružali su župi Oci Konventualci, Oci Salezijanci i Oci 
Isusovci. Župnicima, subsidijarima i kapelanima pomažu mnogi naši vri- 
jedni svećnici osobito u vrijeme korizme, predbožićno doba, u velikom 
tjednu i na prve petke. 


Svete misije — Obavljane su: od 15—19. XII 1915. oo. Foretić 
i Beller; zatim u svibnju 1923; u korizmi 1934. oo Isusovci — Miroslav 
Vanino, Bruno Foretić i Ljudevit Dostal; u 1960. oo. Isusovci Petar Bulat, 
Ante Katalinić i Josip Njavro, a u ožujku 1966. vlč. gg. župnici Krešimir 
Ivšić i Ivan Horvat. 


Pjevačkizbor*“ — Kao i svim vjerskim akcijama u okviru djelo- 
vanja župe posvećena je puna pažnja i crkvenom pjevanju. Paralelno s osnut- 
kom sekcije za crkveno pjevanje unutar Kongregacije radnica, angažiran je 
prvi organist prof. Anđel, tadanji kapelnik »Kola«. Najagilnije članice 
zbora bile su dvije sestre Bakmaševe, zatim Sidonija Jakšić, Antonija Peter- 


2 L. Mer St 55) 

Crkva sv. Blaža u Zagrebu — Reljef sv. Antuna 

gorč i Danica Rakoš. Zbor se postepeno razvijao i već je u kolovozu 1915. 
učestvovao na prvom »Blažanskom proštenju« u Mariji Bistrici. Vjernici su 
bili izvanredno zadovoljni s tim hodočašćem, što je bilo pozdravljeno i u 
tadanjim zagrebačkim novinama i časopisima. Bi s 

Tečaj za korektno i praktično pjevanje vodila je Topolščakova, učite- 
ljica pjevanja i glazbe. Za nekoliko mjeseci je zborno pjevanje u Sv. Blažu 
bilo iz temelja bolje i savršenije. Da bi se crkveno pjevanje još više unapri- 
dilo angažiran je za zborovodu nekadašnji bogoslov Dragutin Ralašić, koji 
je uvježbao nekoliko zborova i svojim vrsnim poznavanjem glazbene lite- 
rature i cecilijanskih zborova blagotvorno je utjecao na organistu Andela 
i zborovođu Topolšćakovu. Tako uvježbani zborovi izvodili su u crkvi sv. 
Blaža: Misu Anđela i Schubertovu, zatim Misu u G-duru od Brunera (lat.), 
Misu Cecilije od F. Dugana, od K. Kolba, koralnu latinsku misu VIII de 
Angelis, a za mise de Requiem pjesme iz Kantuala. Litanije su pjevane: od 
Anđela i Kolba; Srca Isusova od Taclika; sv. Josipa od Kolba; Tantumergo 
od Lučića. Iz male crkvene pjesmarice od Vilka Novaka naučile su pjevačice 
gotovo sve pjesme. Nadalje su uvježbavale i pjevale sve hrvatske korale 
»Ovdje je sada«, »Zdravo nado« i stroge cecilijanske skladbe. 

Na 10. rujna 1916. izveo je pjevački zbor pod ravnanjem prof. Anđela 
Duganovu misu, prigodom hodočašća u Mariju Bistricu. Za vrijeme tadanjih 
svibanjskih pobožnosti pjevali su u crkvi sv. Blaža poznati zagrebački solisti: 
gđica Horvat, Popović, Topolščak, Trauttnerova, Pospišilova, Vasilescu i 
Jurić. 

Nakon odlaska Topolščakove i Ralašića zborove je vodila vrlo savjesno 
i uspješno preko tri decenija Irena Pajas. Od 1942. do 1958. bila je orgu- 
ljašica č. s. M. Augusta Ivušić, koja je vodila ženski pjevački zbor, a tako- 
đer, dječje zborove i pučko pjevanje. Od tada do danas zborove vodi č. s. 
Aurora Ivušić, uz Marka Cvitkovića, Lili Senčar i č. s. Mercedes Visković. 
Krajem 1965. mješovitim zborom ravna č. s. prof. M. Immaculata Malinka, 
koja je ponovno osnovala dječji zbor i vodi pučko pjevanje, uz redovito 
ravnanje mješovitim zborom, koji danas broji oko 50 članova od kojih 
su pretežna većina studenti. Taj mješoviti zbor nastupio je na velikom 
Koncilskom hodočašću 1. svibnja 1966. u Zagrebačkoj katedrali pod ravna- 
njem č. s. prof. M. Immaculate Malinka i tom zgodom je izveo vrlo uspješno: 
Jubilate Deo od Rudolfa Wagnera, Orantibus in loco isto — motet Ivana 
Lukačića i Alleluja Fridricha H&ndela iz oratorija »Messias«. Solo izvedbu 
na oboi izveo je jedan od redovitih pjevača, dva stavka iz Koncerta za 
obou i orgulje F-dur Arkanđela Corellia uz pratnju s. M. Immaculate na 
orguljama. 

Vrijedno je također spomenuti i samostalni Koncert istog zbora 1962. 
g. u Zagrebačkoj katedrali prigodom redovitog tečaja sestara orguljašica iz 
cijele naše domovine. Tom zgodom je izvedena Rheinbergova misa u E-duru 
i njegova Salve Regina pod ravnanjem s. Mercedes Visković i uz pratnju 
č. s. Immaculate Malinka na orguljama. 

Proslave Blaževa — Svake godine na 3. veljače do naših dana 
održavaju se svečanosti sa uobičajenim trodnevnicama u čast sv. Blaža 
zaštitnika naše župe. Prvo Blaževo 3. veljače 1916. obavljeno je vrlo sve- 
čano. Prema programu proslave, na Svijećnicu u 6 sati navečer održao je 
propovijed s blagoslovom brodski kateheta Dominko Šarčević, naglasivši 
tu svetkovinu i narodnu slavu, jer je sv. Vlaho simbol narodne slobode i 
borbe Dubrovčana protiv Mletaka. Na sam dan sv. Blaža pontificirao je 
svete uspomene biskup dr Josip Lang, što je popraćeno lijepim osvrtom u 
dnevniku »Obzor« u članku »Narodna slava kod sv. Blaža« iz mjeseca veljače 
1916. Na tu svečanu službu Božju došle su procesije od Svetoga Duha i iz 
župe Vrapče. Na koru je izveo »Missam in honorem s. Augustini« od C. F. 
Foscinia — »Vijenac«, pjevačko društvo zagrebačkih bogoslova uz pratnju 
vojne glazbe. Dirigirao je Dragutin Ralašić; na orguljama prof. Franjo Dugan. 
U 11 sati održana je svečana Misa za Dubrovčane, koju je služio vlč. g. 
Špinčić, a na koru je mješoviti zbor Hrvatskog glazbenog zavoda izveo Misu 


»Salve Regina« od |. C. E. Stehlea uz pratnju vojnog orkestra. Dirigirao je 
prof. C. M. Junek. 


Na Blaževo 1944. pontificirao je zagrebački nadbiskup dr Alojzije 
Stepinac, kojom zgodom je blagoslovio novosagrađeni Katolički dom župe 
Sv. Blaža i kino »Prosvjeta«. 


Od značajnijih Blaževa moramo navesti i ovogodišnju proslavu kada je 
pontifikalnu misu služio zagrebački nadbiskup — kardinal dr Franjo Šeper, 
a prigodnu propovijed je održao pomoćni biskup zagrebački Magr. Franjo 
Kuharić. 


Vjerskadruštva — U kolovozu 1915. osnovana je Kongregacija 
radnika sa sekcijama za crkveno pjevanje i župnu knjižnicu. Iste godine u 
listopadu osnovano je i Društvo sv. klanjanja. Na Alojzijevo 1916. osniva se 
Društvo malih podvornika. U toku rada župe djelovale su još 1937. god. 
organizacije Katoličke akcije: Katolički muževi, Katolička žena, Križari i 
Križarice. 

Sva ta Društva pomagala su razvoju vjerskog života župe, zatim su 
učestvovala u unapređivanju crkvenog pjevanja, širenju katoličke štampe i 
vjerskom odgoju mladeži. 


Karitativne akcije — Od osnutka župe sv. Blaža, ta akcija 
traje u raznim oblicima uz stalnu suradnju vjernika, a najviše je dolazila 
do izražaja u oba rata i poratno doba kada su te potrebe bile jače. Na 
inicijativu zagrebačkog nadbiskupa dr Ante Bauera u listopadu 1915. pokre- 
nuta je u župi svetog Blaža akcija za prikupljanje i davanje živežnih namir- 
nica najpotrebnijim župljanima. Na 31. listopada 1915. konstituiran je ovaj 
odbor: predsjednik Prejac, tajnik Maruzzi, blagajnik Geber i odbornici: Ba- 
šić, ŠtampfI, Supan i Dutković, a Poglavarstvo grada Zagreba dodijelilo je 
društvu učitelja Kraškovića. Na 12. studenoga 1915. održana je u Nadbi- 

skupskom dvoru velika konferencija društava Sv. Vinka, kojoj je predsje- 
cavao zagrebački nadbiskup dr Ante Bauer. Tada je zacrtan rad tog društva 
i njegovih podružnica u svim župama grada Zagreba. Društvo je uz pomoć 
nadbiskupije osiguralo i pomoć Gospodarskog društva, Gradske aprovizacije, 
Društva »Prehrana«, Katoličke LIGE i župljana. Već od 23. do 26. studenog 
1915. Društvo dobiva od Grada veće količine brašna, ogrjevnog drveta, vagon 
žita, vagon krumpira i 15 mtc »bažula« za podjelu siromašnima. Prva 
podjela obavljena je od 20. do 22. prosinca 1915, a u veljači 1916. nabav- 
ljen je i podijeljen još jedan vagon brašna. 

Iste godine osnovano je društvo »Ratna pripomoć«, a vodile su ga 
Zlata Kovačić, Klotilda Cvetišić i Banjeglav. 

Od svog osnutka do 1934. oba društva su razdijelila siromašnima u 
Župi, uz živežne namirnice, još i 544.028 dinara u gotovom novcu. 


Na 14. rujna 1916. blagoslovljen je i otvoren dom LIGE u čijem su 
internatu našli utočište djeca bez razlike vjere i narodnosti. Prva predsjed- 
nica bila je supruga gradskog načelnika Janka Holjca, a internat je vodila 
gđa Savić. Zemljište na kojem je izgrađen internat bilo je nekada Štiglićevo, 
<oji je zadužbinom i zakladom ostavio Salvatorijancima, no kako se oni 
nisu mogli održati u Zagrebu, prodadoše ga Gradskom poglavarstvu, a ovo 
LIGI. 

1919. godine osnovano je Muško karitativno društvo i Gospojinsko 
društvo sv. Vinka. Prva predsjednica bila je Franjica Tkalčić, a naslijedila 
je 1927. Nada Škreb; potpredsjednicom je izabrana Valerija Tomašković, 
tajnicom Ljudmila Fanjak, a blagajnicom Štefanija Dutković. To društvo 
je od svog osnutka do 1935. razdijelilo staricama i udovicama 327.294 
dinara u gotovom novcu. 


Pred Uskrs 1944. počeo je rad pučke kuhinje. Dnevno se pre- 
hranjivalo oko 150 siromaha, sve dobrovoljnim prilozima župljana. 


Kroz »Kruh sv. Ante« i slične ustanove ta karitativna akcija župe sv. 
Blaža djeluje i danas da ublaži bijedu onima koje ta bijeda i danas okružuje. 


Vjerskaštampa — Od kolovoza 1915, kada je osnovana Sekcija 
za župnu knjižnicu do naših dana živo se radi na širenju vjerske štampe. 
Pojavom poslijeratnih vjerskih časopisa, vjernicima se redovito pružaju uz 
naše jedine vjerske novine »Glas koncila« još i Glasnik Srca Isusova i Mari- 
jina, Glasnik sv. Ante Padovanskog, Marija, Blagovijest, Glasnik bl. Nikole 
Tavelića, Vijesnik Đakovačke biskupije, Iz života i Služba Božja, čemu se 
vjernici dolično odazivaju. Uz to vjernici uzimaju životopise svetaca i druga 
izdanja s područja vjere i djelovanja Katoličke Crkve. 


Koncilsko doba — Od prvog zasjedanja II Vatikanskog koncila 
u rujnu 1962. godine, pa sve do njegova završetka u prosincu 1965. vjernici 
su se živo zanimali za rad Koncila, pratili njegova zasjedanja i odluke. Svo- 
jim molitvama i drugim akcijama davali su svoj doprinos za uspješni rad 

i završetak Koncila. S ponosom i oduševljenjem pratili su učestvovanje naših 
koncilskih Otaca, što je redovito, makar i u kratkim i sažetijim informaci- 
jama objavljivano u našim vjerskim novinama »Glas koncila«, a i u drugim 
našim vjerskim časopisima. Skoro svaka propovijed bila je protkana mislima 
na taj najznačajniji događaj XX-tog stoljeća u kojem je ostvaren pohoc 
Pape Pavla VI u Svetu Zemlju, na Euharistijski kongres u Indiju i konačno 
na veliki put mira u Ujedinjene Narode. O tome su održane posebne propo- 
vijedi popraćene projekcijama na platnu. 


Od 5. listopada 1965. do 5. travnja 1966. održana su u crkvi svetog 
Blaža predavanja »Koncilske tribine«, i to: 


5, listopada 1965. — dr Josip Ladika: »KONCIL — znak i zadaća na- 
šeg vremena«, 

2. studenog 1965. — dr Josip Turčinović: »Crkva u suvremenom svi- 
jetu« (uz 13. shemu II Vatikanskog koncila), 

7. prosinca 1965. — Diskusija na temu »Crkva u suvremenom  svi- 
jetu« (u diskusiji se pokazalo da su zagrep- 
čani vrlo zainteresirani ), 

4. siječnja 1966. — dr Tomislav Šagi-Bunić: »Koncil za promociju 
čovjeka«, 

1. veljače 1966. — Dr Tomislav Šagi-Bunić: »Vjera u Krista kao 
princip suradnje u izgrađivanju svijeta« — Što 
katolici pridonose stvaranju humanijeg dru- 
štva? 

1. ožujka 1966. — dr Vjekoslav Bajsić: »Poruka Koncila i kulturne 


vrijednote današnjice«, 
5. travnja 1966. — dr Bonaventura Duda OFM: »Biblija — knjiga 
Božjeg naroda«. 
Povodom Koncilskog hodočašća u Zagrebačku katedralu održane su 
trodnevnice u crkvi sv. Blaža na 28, 29. i 30. travnja 1966. Prigodne pro- 


povijedi održao je August Korpar o postkoncilskom gibanju Božjeg naroda. 


Kanonske vizitacije — Prvu kanonsku vizitaciju obavio je 
kanonik zagrebački dr Pavao Lončar 7. kolovoza 1944, drugu — kanonik i 
arhiđakon prof. dr Stjepan Bakšić 8. studenog 1951, a treću kanonik i 
proarhiđakon Nikola Borić 13. prosinca 19755. 

SPOMEN DANI: 


U veljači 1913 blagoslov križa na tornju obavio zagrebački nad- 
biskup dr Ante Bauer; 


28. ožujka 1915. blagoslov novosagrađene crkve sv. Blaža obavio 
pomoćni zagrebački biskup dr Dominik Premuš; 
2. travnja 1915. posjetio župu zagrebački nadbiskup dr Ante Bauer; 


25. travnja 1915. instalaciju prvog župnika dr S. Rittiga obavio po- 
moćni biskup zagrebački dr Josip Lang; 

99. kolovoza 1915. vodio procesiju muževa iz crkve Srca Isusova u 
kapelicu na Svetom Duhu zagrebački pomoćni bi- 


S , skup dr Josip Lang; 

E Na Blaževo = 1916. Pontifikalnu Misu služio zagrebački pomoćni bi- 

O skup dr Josip Lang; 

> 21. lipnja 1916. prisustvovao osnutku Društva malih podvornika 

2 i, zagrebački pomoćni biskup dr Josip Lang; 

S ; 14. prosinca 1924. blagoslov zvona obavio zagrebački nadbiskup dr 

e , Ante Bauer; 

2 : Na Blaževo 1941. blagoslovio kamen temeljac Katoličkog doma žu- 

m Ž pe sv. Blaža zagrebački nadbiskup dr Alojzije 
ć Stepinac; 

2 k Na Blaževo = 1942. konsekraciju oltara Bl. Dj. Marije obavio zagre- 

s : bački nadbiskup dr Alojzije Stepinac; 

: ? Na Blaževo = 1944. blagoslov Katoličkog doma i kina »Prosvjeta« 

FF obavio zagrebački nadbiskup dr Alojzije Stepinac; 

S k Na Duhove = 1944. svetu Potvrdu obavio biskup dubrovački dr Josip 

s Carević; 

ić Na Blaževo = 1951. pontifikalnu Misu služio korčulanski opat Don Ivo 

E Matijaca, nekada kapelan u župi sv. Blaža; 

S O Imakulati 1958. proslava 100-godišnjice Lourdesa; 


21. rujna 1960. proslava 30-godišnjice svećeništva: Msgr. dr Dra- 
gutin Nežić, Josip Crnković, dr Juraj Paša, Vladi- 
mir Pelin, dr Milan Petrović, Gabrijel Prekratić, 
Ivo Romich, Ljudevit Šustek i Petar Tomašić. Misu 
je služio župnik sv. Blaža Josip Crnković, a pri- 
godnu propovijed je održao dr Dragutin Nežić, bi- 
skup porečko-pulski; 

Na Blaževo 1961. pontifikalnu Misu služio je prvi puta kao zagre- 
bački nadbiskup dr Franjo Šeper; 

U srpnju 1963. proi 1100-godišnjice smrti slavenskog apostola 
sv. Cirila; 

Na Duhove 1964. prigodnu propovijed održao zagrebački pomoćni 
biskup Magr Franjo Kuharić, nakon svoje konse- 
kracije; 

Na Blaževo 1966. pontifikalnu Misu održao zagrebački nadbiskup dr 
Franjo Šeper, prvi put kao Kardinal, a prigodnu 
propovijed zagrebački pomoćni biskup Msgr Fra- 
njo Kuharić. 

U ove spomen-dane povezane uz crkvene svečanosti moramo uvrstiti i 
češće posjete posvećenih biskupa dr Franje Salis-Seewisa i dr Josipa Lacha, 
zatim apostolskih protonotara mons. dr Stjepana Bakšića i dr Dragutina 
Hrena i drugih crkvenih dostojanstvenika. 


Proslave — U toku djelovanja i rada župe proslavljena je 1922. 
godine deset-godišnjica, a 1932. godine dvadeset-godišnjica početka gradnje 
crkve sv. Blaža, za koje je zgode izrađena i odljevena brončana plaketa, rad 
kipara i medaljera prof. Ive Kerdića. Na aversu je crkva sv. Blaža u Za- 
grebu s pročelja i natpisom »Zaštiti vjeru i slobodu Hrvatskog naroda« i 
godinama 1922. i 1932; iznad crkve je leteći anđeo s palminom grančicom; 
na reversu je sv. Blaž u biskupskom ornatu s natpisom: »Sv. Rlažu zaštit- 
n'če slobode Dubrovnika«. Uz ove plakete otkovane su i medaljice D 22 mm 
u bronci. 


Na 19. svibnja 1935. svečano je proslavljena dvadeset-godišnjica župe 
sv. Blaža, kojom zgodom je održana posebna priredba u Jeronimskoj dvo- 
rani. Pjevali su zborovi župe sv. Blaža, a o radu i razvoju župe govorili su 
Jeronim Korner, Ivan Gašpert i dr Josip Jedlowski. 


Slaveći i ovaj zlatni jubilej ostavljamo za trajnu uspomenu obnovljenu 
spomen-plaketu, umjetničke reprodukcije crkve sv. Blaža i njenog unutarnjeg 
uređenja i ovu kratku monografiju. Time želimo proširiti štovanje sv. Blaža 
ne samo u našoj župi i Zagrebu, nego i diljem naše domovine. Javljajući se 
svojim rođacima i znancima o Božićnim i Uskrsnim blagdanima i svakom 
zgodom, na razglednicama crkve Sv. Blaža širimo štovanje zaštitnika naše 
župe, starodrevnog Dubrovnika i bijelog Zagreba. 

ŠTOVANJE SVETOG BLAŽA, BISKUPA | MUČENIKA “ 


Mučeništvo Sv. Blaža pada u vrijeme najvećeg progona Kršćanstva za 
cara Dioklecijana koji je vladao od 284—305. Njegov sveti život i smrt 
opisani su u Djelima sv. Blaža, koja potječu iz IV stoljeća, a tokom srednjeg 
vijeka su od bezimenih pisaca dopunjena, proširena i obogaćena, o čemu je 
podrobnije pisao dr S. Rittig u svom radu »Sv. Blaž biskup i mučenik«, 
Zagreb 1916. 


Sveti Blaž je bio biskup u gradu Sebasteji u Maloj Aziji u pokrajini 
Pontis, koji pri diobi Dioklecijanovog carstva postade glavnim gradom po- 
krajine Armenije I, no po svojem jeziku i kulturi Sebasteja je spadala u 
sferu znamenite grčke provincije Kapadocije. Prema sredovječnoj predaji 
bio je sv. Blaž izučeni liječnik, a radi sveta života i čestitosti izabra ga 
kršćanski put i kler u Sebastiji crkvenim starješinom — biskupom. Kao 
pastir odlikovao se izvanrednim vrlinama, dubokim znanjem i darom čudesa. 
Krotak i ponizan, žarko pobožan, u životu nevin i nedužan, u razgovoru 
strog i ozbiljan, pravedan i bogobojazan, neizrecivo strpljiv poput Joba, 
Prigrlivši teško breme biskupske časti u vrijeme najžešćeg progona kršćan- 
stva, uložio je sav svoj trud, pa i sam život u obranu i širenje kršćanstva 
U svojoj biskupiji na korist vjernika. Brinuo se za svoje stado, tješio ne- 
voljnike, pomagao bolesnike potpunim pouzdanjem u Boga, svojom neuga- 
sivom vjerom i molitvom. Vrhunaravnom moći je izliječio mnoge bolesnike 
i povratio zdravlje. Jednom zgodom dođe mu sva žalosna jedna mati noseći 
U naručaju sina kojemu je zapala riblja kost u grlu. Tražila je lijeka i 
pomoći na sve strane, no pomoći nije bilo. Sv. Blaž položi ruke na dijete, 
podiže oči put neba, znamenuje svetim Križem grlo djetetu, pozove Svemo- 
gućeg Boga i stade ga moliti da izlomi i istisne djetetu kost iz grla i povrati 
mu zdravlje, i zamoli ga da to učini svaki put onome tko se u bolesti grla 
obrati molitvama u njegovo ime. Čim je sv. Blaž svršio svoju molitvu, 
dijete ozdravi i veselo se vrati sa svojom majkom kući zahvaljujući Bogu 





33 Msgr. dr S. Rittig: »Sveti Blaž, biskup i mučenik«, Zagreb 1916. 
Prof. Antun Vučetić: »Sveti Vlaho u Dubrovniku«, naklada i tisak Dubrovačke hrvatske 
tiskare, Dubrovnik 1924. 

i sv. Blažu. | pred samu smrt na stratištu, molio je Boga, da milosrdno 
usliša molitvu svakome tko boluje od grlenih bolesti, a zazove svečevu pomoć 
pred Bogom. Legenda veli da se tad pojavio iznad sveca svjetao oblak iz 
kojeg se začuo glas: »Ja sam onaj Bog, koji te do sada proslavio, a nadalje 
ću te joć većom slavom uzvisiti; udijelit ću svoju milost onima koji budu 
slavili tvoju uspomenu«. Od tada kroz sva stoljeća do naših dana slavi se 
ta uspomena na sv. Blaža obrednim grličanjem. 


U svečevo doba djelovao je u Sebasteji rimski upravnik Agricolaus, a 
bio je krvni progonitelj kršćanstva. U Sebasteji bi zatvoren mučenik sveti 


Eustratije, čiji spomen slavi Crkva 13. prosinca. Sveti Blaž, neustrašiv u: 


svojoj vjeri pohodi noću u tamnici tog Kristova priznavaoca, okrijepi ga u 
vjeri, a kad ovaj bi pogubljen izvrši mučenikovu oporuku i sahrani mu moći 
s tijelom drugog mučenika sv. Oresta na časnom mjestu. Pobojavši se da i 
sam ne bude utamničen posluša Kristov savjet: »A kad vas stanu goniti u 
jednom gradu, bježite u drugi« (Mt 10, 23), sakri se u Argejsko gorje U 
Kapadociji gdje je živio dugo vremena pustinjačkim životom upravljajući 
odatle svojom vjernom općinom porukama i poslanicama. U tom skloništu 
otkrili su ga lovci Rimskog namjesnika Agricolaus-a, postavljajući po šu- 
mama, gudurama i klancima zamke u koje su hvatali divlje zvijeri (vukove, 
medvjede, risove, hijene, tigrove i lavove) i slali ih u glavni grad carstva 
gdje su se održavale poznate igre u -arenama u kojima su se morali boriti 
robovi i osuđenici, dakako i kršćani, s tim divljim zvijerima. Kad je svetac 
ugledao namjesnikove borce, reče im: »Djeco moja, pođimo zajedno! Gospod 
me je danas opomenuo. Ovu noć mi se tri puta ukazao govoreći: Ustani, 
prikaži mi žrtvu kako običaješ. A sada, djeco moja, dobro mi došli. Gospo- 
din Isus Krist je s nama«. Na tom putu je ozdravio dječaka kršćanske 
matere od grlobolje, koji se u teškim bolima previjao i gušio, kako smo to 
već spomenuli. 


Agricolaus baci biskupa u tamnicu i pokrene protiv njega kratki po- 
stupak, kao što je činjeno protiv opasnih zločinaca i veleizdajnika. U 


Dioklecijanovo doba dosta je bilo da je netko kršćanin i time je bio označen 
opasnim zločincem. 


Kada se sv. Blaž pri prvom saslušanju nije htio odreći Krista i nije 
priznao poganske bogove, dade ga namjesnik batinati i ponovo ga baci u 
tamnicu. Za nekoliko dana bilo je i drugo saslušanje na kojem se namjesnik 
obrati sv. Blažu riječima: »Ti si onaj koji propovjedaš novu kršćansku 
vjeru, pa mnoge zavodiš u zabludu. Mi bi te mogli bez daljnjeg ispitivanja 
kazniti smrću, ali kako smo čovječni, želimo te poštediti, pa te još jedamput 
pitamo, hoćeš li se pokoriti našim odredbama i iskazati dužnu počast našim 

bogovima?« Na to mu sv. Blaž odgovori: »Namjesniče, bogovi, što ih vi po- 
štujete nijesu nego drvo, kamen, kovina, srebro i zlato, djela ljudskih ruku. 
| ne mogu biti bogovi, jer su ljudske tvorevine. Ja iskazujem počast Bogu, 
koji je stvorio nebo i zemlju i mora, i sve što je na njima. Vaši bogovi će 
propasti, kao i svi koji se u njih uzdaju. Stoga neću da im se poklonim, a 
smrti se ne bojim, jer će me ona uvesti u život vječni.« Na to ga namjesnik 
dade na drvo objesiti i mučiti, i ponovo ga baci u tamnicu. Ženama, koje su 
u svoje ubruse hvatale krv mučenika kao dragocjenu svetinju za općinu 
kršćansku, dade namjesnik odrubiti glave. 

Ni na trećem saslušanju ne odreče se sv. Blaž kršćanske vjere, nego 
reče Agricolausu: »Zaludu se trudiš, namjesniče. Kako može oko, koje je 
ugledalo svijetlo, da opet zaljubi tminu? Kako može čovjek, koji je upoznao 
živoga i istinitoga Boga, da se pokloni kumirima. Svih tjelesnih muka se 
ne bojim, jer je Gospodin Krist rekao: »l ne bojte se onih, koji ubijaju 
tijelo, a duše ne mogu ubiti, nego se bojte onoga, koji može i tijelo i dušu 
baciti u pakao.« Na to namjesnik Agricolaus proglasi smrtnu osudu: »Blažu, 
koji se usprotivio carskim naredbama i koji neće da iskaže dužnu počast 
bogovima, neka se odrubi glava.« Tako je sv. Blaž osuđen na najnečovječniju 
od svih smrtnih kazni. Izveli su ga izvan gradskih zidina Sebasteje, gdje mu 
je mačem odrubljena glava, a njegovo mučeničko tijelo sahrani na istom 
mjestu pobožna kršćanka Eliseja i kada nastadoše za kršćane mirna vremena, 
nad svetim grobom Mučenikovim sagradiše pobožni vjernici crkvu, u koju 
su kroz vjekove hodočastili, a još i danas u Sebastiji, u mjestu Sivas poka- 
zuju kameni lijes u kojem su nekada počivale moći sv. Blaža. 

| katolička i jermenska i pravoslavna Crkva štuju sv. Blaža kao sveca 
i mučenika. Ne samo u Maloj Aziji, gdje mu je bila postojbina, nego na 
čitavom kršćanskom Istoku ima veliki broj hramova sv. Blaža. Tokom sto- 
ljeća sagrađeno je i posvećeno u Rimu, glavi cijelog kršćanstva, 5 crkvi sv. 
Blaža. Odatle je presađena pobožnost prema sv. Blažu i u Francusku, Nje- 
mačku, Belgiju, Španiju, Englesku, pa i u hrvatske krajeve, a posebno se 
slavi u Dubrovniku. Sv. moći Blaževe raznesene su po cijelom kršćanskom 
svijetu. U Napulju u samostanu sv. Grgura Jermenskog, čuva se komad 
svečeve glave u dragocjenom svečevom kipu od srebra. Isto tako se čuvaju 
njegove moći u srebrnoj ruci u Knjižari sv. Blaža i crkvama u Napulju, 
zatim, u crkvi N6tre Dame u Parizu, u Bruxellesu u Belgiji, na Malti, u 
Bologni, u Bernu u Švicarskoj, u Mlecima, u Lisabonu u Portugalu, u Campo- 
steli u Španiji, u Veroni, u Kolnu i drugim mjestima. 

Po navodima povjesničara, neki su dubrovački trgovci 1026. godine, 
donijeli iz Armenije moći sv. Blaža i te se čuvaju u bogato ukrašenom moć- 
niku u stolnoj crkvi. Katedrala u Stonu također je posvećena sv. Blažu, a u 

nizu crkvi u našim krajevima nalaze se oltari sv. Blaža. U selu Janjina na 
Pelješcu, u Slanome, Orebiću, u Luci na Šipanu, u Cavtatu, u Konavlima, u 
selu Pridvorju, gdje je stolovao dubrovački knez i drugdje. 

Povijest Dubrovačke republike je najuže vezana s imenom sv. Blaža. 
Njegovi kipovi štitili su gradske zidine i knežev dvor. Njegova slika vijorila 
se na zastavama Dubrovačke republike po svim morima. Lik sv. Blaža bio je 
na gradskom pečatu Dubrovnika i dubrovačkom novcu, koji je kolao cijelim 
svijetom. 


Na čudesan način zaštitio je sv. Blaž slobodu Dubrovnika od zasjede 
i napada lukavih Mlečana, kada 951 godine pristade njihovo brodovlje pod 
Dubrovnikom s izlikom da će dalje ploviti na Istok, a zapravo su namjeravali 
zauzeti Dubrovnik. Upozoreni od sv. Blaža viđenjem nekog pobožnog sveće- 
nika obraniše Dubrovčani svoju državu i slobodu. Tu svoju slobodu očuvaše 
Dubrovčani kroz sva stoljeća. | kada su su susjedne kraljevine i zemlje čamile 
U ropstvu, Dubrovčani su pripisivali sv. Blažu što spasiše svoju samostalnost i 
slobodu svoje male, ali ubave države. | danas se u svečanim procesijama 
nose moći Svetog zaštitnika iz stolne crkve u crkvu sv. Blaža. Dubrovčani 
cijene moći sv. Blaža najvećom dragocjenošću svoga grada i najviše čestica 
njegova tijela posjeduje Dubrovnik. | nakon pada Dubrovačke republike 
Francuskom okupacijom početkom XIX stoljeća, Dubrovčani su nastavili 
slaviti svoga zaštitnika. 


U dva navrata čuvao je svete moći i neumrli hrvatski pjesnik Ivan 
Gundulić — o Blaževu 1612. i 1623. godine.“ Taj veliki pjesnik u pjevanju 
jedanaestom »Osmana«* o svetom Blažu kliče: 

»Blaž na ime on se zove 
i s istoka do zapada 
od svetinje glas njegove 
po narodih leti sada; 


na svak čas bo kroz veliko 
djelovanje od čudesa 

kaže svijetu on toliko 

drag je Kralju od nebesa. 


Tim noseći križ u ruci 

s kraljevićem na boj doje 
i gdi oružjem ini puci, 
on molitvam vojevo je«. 





34 Prof. Antun Vučetić: »Sv. Vlaho u Dubrovniku«, 1924. — str. 43. 
35 »Osman« Ivana Gundulića, Zagreb 1887. — str. 171. 

Sveti Blaž nije nepoznat ni gradu Zagrebu. Profesor Vjekoslav Klaić“ 
navodi: »Svake su godine na dan sv. Blaža (3. veljače) birali građani 
svoj magistrat. Na čelu magistrata i svoj općini bio je varoški starješina 
(maior villae, villicus), prozvan također i varoškim sudcem (iudex civitatis), 
jer mu je najzamašnija sudačka vlast. Uz sudca se biralo u magistrat još 
osam prisežnika (iurati, iurati cives) koji su s njime vršili sudačke 
i upravne sporove. Napokon su građani svake godine birali još i vijeć- 
nike ili zastupnike (consiliarii), u XIV stoljeću po dvadeset, a od 
godine 1437. po dvadeset i četiri, koji su sačinjavali varoško zastupstvo.« 
O tome također pišu još i prof. dr Rudolf Horvat" i Gjuro Szabo“, pa se s 
pravom može zaključiti da je sv. Blaž, uz sv. Marka, zaštitnik slobodne 
općine Zagrebačke na brdu Gradcu (Griču), pod koju je u stara vremena 
spadao današnji Donji grad s Ilicom*. 


Vizija slikara Vlahe Bukovca na zastoru Hrvatskog narodnog kazališta 
»Gundulić među hrvatskim narodnim preporoditeljima« prožimala je i osni- 
vače župe i graditelje crkve sv. Blaža, kada su tog zaštitnika dubrovačke 
samostalnosti, slobode i vjere odabrali zaštitnikom i naše župe. Tako je 
sačuvan tradicionalni vez dvaju starodnevnih hrvatskih gradova Dubrovnika 
i Zagreba pod okriljem zajedničkog zaštitnika. Naš glavni žrtvenik, djelo 
ruku domaćih sinova, čuva moći svetog Blaža donešene u Zagreb iz Dubrov- 
nika o blagoslovu crkve na Cvjetnu nedjelju 28. ožujka 1915, pa je tako sv. 
Blaž uzeo pod svoje okrilje i naš bijeli Zagreb da ga štiti na dalekim puto- 
vima njegova vjerskog i kulturnog napretka. 


36 Spomenica »Slobodni i kr. glavni grad Zagreb«, izdanje Slob. i kr. glavnoga grada Zagreba, 
1913. — str. 19. 

7 Dr Rudolf Horvat: »Prošlost grada Zagreba«, 1942. — str. 105. 

3% Gjuro Szabo: »Stari Zagreb«, str. 37. 

% Prof. Vjekoslav Klaić: »Statut grada Zagreba od god. 1609«, Zagreb 1912. — štr. 8. 

